192 Jurnalul Oficial al Uniunii Europene 03/vol. 2 31977R0338 19.2.1977 JURNALUL OFICIAL AL COMUNITĂȚILOR EUROPENE L 48/2 REGULAMENTUL (CEE) NR. 338/77 AL CONSILIULUI din 14 februarie 1977 de modificare a Regulamentului (CEE) nr. 315/68 de stabilire a standardelor de calitate pentru bulbi, cepe și tuberculi de flori CONSILIUL COMUNITĂȚILOR EUROPENE, având în vedere Tratatul de instituire a Comunității Economice Europene, având în vedere Regulamentul (CEE) nr. 234/68 al Consiliului din 27 februarie 1968 de instituire a organizării comune a pieţelor în sectorul plantelor vii și al produselor de floricultură (!), în special articolul 3, având în vedere propunerea Comisiei, întrucât Regulamentul (CEE) nr. 315/68 al Consiliului din 12 mar- tie 1968 de stabilire a standardelor de calitate pentru bulbi, cepe și tuberculi de flori (?), modificat ultima dată de Regulamentul (CEE) nr. 2971/76 (3), prevede la articolul 2 alineatul (1) prima liniuţă că, în interiorul Comunității, produsele prevăzute la articolul 1 nu pot fi expuse în vederea vânzării, puse în vânzare, vândute sau livrate consumatorului pentru nevoile sale personale, nici de către comercianți, nici direct de către producători, dacă nu se conformează standardelor de calitate; întrucât ambalarea produselor destinate consumatorilor se poate face în stadiul de producție sau de comerț în vrac; întrucât, pentru asigurarea unui control mai simplu și mai efici- ent, trebuie să se asigure respectarea standardelor de calitate pen- tru aceste produse ambalate; întrucât, în plus, anexa la Regulamentul (CEE) nr. 315/68 conține dispoziții cu privire la trierea pe calibre; întrucât aceste dispoziții nu se aplică produselor din soiurile Allium, Anemone (cu excep- ția speciei Coronaria), Chionodoxa, Endymion, Fritillaria, Puschkinia, Tigridia, Triteleia și speciei Scilla sibirica, cultivarilor și hibrizilor acesteia, cu excepția cv. atrocaerulea (Spring Beauty); întrucât, pentru atingerea cât mai completă a obiectivelor din standardele de calitate, se impune aplicarea dispozițiilor referitoare la trierea pe calibre și în cazul acestor produse, ADOPTĂ PREZENTUL REGULAMENT: Articolul 1 Textul articolului 2 alineatul (1) din Regulamentul (CEE) nr. 315/68 se înlocuiește cu textul următor: „(1) În cazul în care nu sunt conforme cu standardele de cali- tate, produsele prevăzute la articolul 1 nu pot: — în interiorul Comunității (a) să fie deținute sau transportate în vederea vânzării, în toate stadiile de comercializare, în ambalaje destinate consumatorului; (b) să fie expuse în vederea vânzării, puse în vânzare, vân- dute sau livrate consumatorului, nici de către comercianți, nici direct de către producători; — să fie admise la export în țări terțe.” Articolul 2 Începând cu 1 iulie 1977, tabelul de la capitolul III al anexei la Regulamentul (CEE) nr. 315/68 se completează cu produsele enumerate în anexa la prezentul regulament, în ordine alfabetică, precum și cu dispozițiile referitoare la fiecare dintre ele. Articolul 3 Prezentul regulament intră în vigoare la 15 martie 1977. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 14 februarie 1977. () JOL55,23.1968, p. 1. () JOL71,21.3.1968,p. 1. () JOL339,8.12.1976, p. 17. Pentru Consiliu Președintele J. SILKIN